হালিমা ইয়াসমিন যা বললেন: হালিমা ইয়াসমিন খিলগাঁও পুলিশের হাতে ধরা পড়ার পর বলেন, শবেবরাতের পরের দিন ২৮শে জুলাই রাত দুটার দিকে রাজীব দই খেতে দেয়। রাজীব দইয়ের সঙ্গে ঘুমের বড়ি খাইয়ে দিলে অচেতন হয়ে পড়ি। পরদিন সকালে সংজ্ঞা ফেরার পর দেখি মেয়ে জেনিফা ঘুমিয়ে রয়েছে। মেয়েকে ঘুম থেকে উঠানোর চেষ্টা করি। ঘুম না ভাঙায় সন্দেহ হয়।  রাজীবকে বলি, মেয়েকে ডাক্তারের কাছে নিয়ে যেতে। একপর্যায়ে আবার অন্যমনস্ক হয়ে হালিমা বলেন, আমি বুঝতে পারি আমার মেয়ে মারা গেছে। রাজীবকে ফোন দিই। সে আসে সন্ধ্যায়। লাশ কি করবো ভেবে পাইনি। রাতে রাজীব জানালা দিয়ে লাশ ফেলে দেয়। রাজীবই জেনিফাকে খুন করেছে।